मोजां मोननाय नि प्रस्ताब खौ गनायना लायि नि थाखाय नो जिनाहारि खालामगोन होनना सिगिदोंमोन। उनाव हिनजावसा या गावखौनो बुथारना लायो। लाजिनाय, गिनाय, अपमान खौ सहायनो हायि आव नो थैयो। जाथाय आ नगांव नि भेरभेरि गामि नि। धिं ख्रिस्त ज्योति फरायसालि नि थाखो 8 नि सासे फरायसुलि आ थैनाया ओनसोलनाङैनो सोमोनांहोदों। नखरनि सुबुंफोरनि बादिब्ला लम्पद सेंग्रा नाजिमुल आ मोजां मोननाय नि प्रस्ताब होदोंमोन, नाथाय बिनि बे प्रस्ताब खौ गनायना लायाखैमोन, बेनि उनाव नो सेंग्रा या बुथारगोन आरो लोगोसे जिनाहारि खालामगोन होनना सिगिदोंमोन, बेखायनो बिष जानानै गावखौनो बुथारना लायो. बे जाथायनि उनाव गाज्रि थार हालोद आव हिनजावसा खौ नगांव सिभिल देहाफाहामसालि आव लाना थाङो आरो उनाव जिएमसिएइस आव लाना थाङो, नाथाय जिएमसिएइस आव थैयो।